Rygte: Ny MacBook Air med M4 chip er lige om hjørnet

MacBook Air står til at få en opgradering lige om lidt – sådan lyder det fra Mark Gurman fra Bloomberg. Den nye Air får en M4 chip og muligvis et 12 MP CenterStage kamera. Selve computerens design/chassis lyder til at være det samme som før. Der er altså kun tale om en opgradering i den interne hardware.

Den kommende M4 MacBook Air ventes at lande i to størrelser – 13 tommer og 15 tommer. Farveudvalget ventes at være det samme som vi kender det fra M3 Air. Den nye Air kommer som standard med 16 GB RAM og 256 GB SSD – selvfølgelig med mulighed for at opgradere RAM og lagerplads selvfølgelig.

M4 chippen debuterede for snart et års tid siden i iPad Pro og landede sidste efterår i MacBook Pro. M5 chippen ventes at blive lanceret senere på året.